Recommended byColombia
247 ఎపిసోడ్‌లోని హైలెట్స్‌..
భరత్‌ తన ప్రేమని తెలిపేందుకు అమ్ముల్ని తీసుకుని వేణుగోపాలస్వామి ఆలయానికి వెళ్లాడు. అక్కడికి ప్రేమికులు వస్తుంటారని, మనసులో కోరికలు నెరవేరతాయని తెలుసుకున్న భరత్‌.. అమ్ములు నడిచిన పసుపు పాదాల ముద్రలో నడవాలని ఆశపడతాడు. కానీ సడన్‌ ఎంట్రీ ఇచ్చిన అంకిత్‌.. ఆ ప్రయత్నాన్ని ఆపి.. అమ్ములు పాద ముద్రలో అడుగుపెట్టి.. ‘‘ఈ పాదంలో జతపడి నడిచే అర్హత నాకు మాత్రమే ఉందిరా’’ అంటాడు అంకిత్‌ అమ్ములు మీద ఉన్న గుండెలోతుల్లోని ప్రేమని బయటపెడుతూ. ‘‘ఆ పాదాలు ఎవరికి సొంతమవుతాయో దేవుడే నిర్ణయిస్తాడు’’ అంటాడు భరత్‌ నమ్మకంగా.. ‘‘చూద్దాం!’’ అని బదులిస్తాడు అంకిత్‌.
ఇలా వాళ్ల మధ్య మాట యుద్ధం జరిగిన తర్వాత.. అమ్ములు–భరత్‌ గుడి ప్రాంగణంలో ఓ చోట కూర్చుని ఉంటారు. అంకిత్‌ వాళ్లకి కొంత దూరంలో వాళ్ల మాటలను గమనిస్తూ ఉంటాడు. ‘‘ఇక్కడికి ఇంత మంది ప్రేమ జంటలు వస్తారని నేను అనుకోలేదు అమ్ములు’’ అంటూ.. ఆ పక్కనే లవర్స్‌ రంగులు పులుకోవడం చూపిస్తూ అంటాడు భరత్. మళ్లీ తనే మాట్లాడుతూ.. ‘‘అమ్ములు.. నీ మనసులో ఎవరైనా ఉన్నారా? ఇలా అడగడంలో నాకు మరే ఉద్దేశం లేదు. కేవలం నీ మనసు తెలుసుకుందామని అడుగుతున్నా అంతే. చెప్పు అమ్ములు ప్రస్తుతం నీ మనసులో ఎవరున్నారు?’’ అని సూటిగా అడుగుతాడు. ఓ పెన్‌ తీసుకొచ్చి బొమ్మ గీసి చూపించడమంటాడు భరత్‌. దాంతో ఏ బొమ్మ గీస్తుందో కనిపించక అంకిత్‌ టెన్షన్ పడుతుంటాడు.
ఇంతలో అమ్ములు నవ్వుతూ తన తండ్రి సీనయ్య బొమ్మ గీసి చూపిస్తుంది భరత్‌కి. ‘‘నాకు తెలుసు అమ్ములు.. నీకు మీ నాన్న అంటే ఎంత ఇష్టమో!’’ అనడంతో ఆ మాట విన్న అంకిత్‌ ఊపిరి పీల్చుకుంటాడు సంతోషంగా. ‘‘సరే అమ్ములు.. మనం కూడా ఆ రంగులు రాసుకుందాం రా..! ఇక్కడ రంగులు పులుముకుంటే ఎన్ని జన్మలైనా కలిసే ఉంటారట’’ అని పిలుస్తాడు భరత్‌. ఆ మాటకి అంకిత్‌ టెన్షన్‌ పడుతుంటాడు. ఇంతలో అమ్ములు భరత్‌తో.. ‘‘నేను రాను మీరు వెళ్లండి’’ అని సైగ చెయ్యడంతో అంకిత్ సంతోషపడతాడు. ‘‘అలా రంగులు రాసుకోకుండా వెళ్లకూడదంట అమ్ములూ.. అశుభం అట. పద వెళ్దాం’’ అని భరత్ ఒప్పిస్తాడు.
దాంతో అమ్ములు అక్కడ నుంచి దేవుడి ముందు ఉన్న రంగల దగ్గరకు నడుస్తుంది. భరత్‌.. అంకిత్ ఉన్న చోటికి వెళ్లి.. ‘‘చూడరా.. ఇప్పుడు అమ్ములుకి రంగులు రాసి నా ప్రేమని తెలుపుతాను’’ అంటూ వెళ్లిపోతాడు. అయోమయంలో ఉన్న అంకిత్‌ కూడా అక్కడికి వెళ్తుంటాడు. అలా వస్తున్న సమయంలో ఒక మహిళ అంకిత్‌కి తగలడంతో.. ఆమె చేతిలోని ఆయిల్‌ అంకిత్‌ కాలు మీద పడిపోతుంది. సారీ చెప్పి ఆమె వెళ్లిపోతుంది. తర్వాత అదే అయోమయంలో హోమగుండం పక్కనే నిలబడి కళ్లనిండా నీళ్లతో బాధగా అమ్ములు–భరత్‌లను చూస్తూ ఉంటాడు.
ఇంతలో అమ్ములు దేవుడి ముందు ఉన్న రంగులు తీసుకుని శ్రీకృష్ణుడి బుగ్గలకు రాస్తుంది. అమ్ములుకి రాయడానికి ఆమె దగ్గరకు భరత్‌ వస్తూ ఉంటాడు. ఇంతలో అంకిత్‌ కాళ్లకు మంట అంటుకుంటూ ఉంటుంది. అది గమనించుకునే స్థితిలో అతడి మనసు ఉండదు. ఇదే సమయంలో ఇద్దరు ప్రేమికుల కేరింతలు విని అమ్ములు తల తిప్పగా.. ఎదురుగా అంకిత్‌ ఉంటాడు. అంకిత్‌ కాలు కాలడం చూసిన అమ్ములు పరుగున వెళ్లి అక్కడ ఉన్న పసుపు రంగు దోసిటతో తీసుకుని వెళ్లి అంకిత్‌ కాళ్ల మీద వేసి మంట ఆరిపేస్తుంది. అది చూసి అంకిత్‌ వెర్రి నవ్వు నవ్వుతూ మనుషుల్లో లేనట్లుగా చూస్తూ ఉంటాడు. ఏమైంది? కాలుతుంటే చూసుకోవేంటి? అని సైగలతో అడుగుతూనే ఉంటుంది అమ్ములు. అయినా అంకిత్‌ చలనం లేకుండా చూస్తుంటే.. బుగ్గలపైన కొడుతూ.. ‘‘చూడు ఎలా కాలిందో?’’ అంటూ సైగలు చేస్తూనే ఉంటుంది. అదంతా భరత్‌ చూసి.. షాక్‌లో ఉంటాడు.
అంకిత్‌ ఆ ఆనందంలోనే ఇంటికి వస్తాడు. ‘‘కాలు ఎందుకు కాలింది? పసుపు ఎందుకు అయ్యింది’’ అని తల్లి నందిని, మరదలు సరయూ అడిగితే.. ‘‘దారిలో వస్తుంటే అగ్ని ప్రమాదం జరిగింది. వాళ్లని కాపాడుతుంటే నాకు కాలింది. వెంటనే పసుపు పెట్టారు’’ అని అబద్ధం చెప్పేస్తాడు. తర్వాత లక్కీకి అసలు నిజం చెబుతాడు. అది చాటుగా సరయూ వినేస్తుంది. లక్కీ, అంకిత్‌ల మీద ఇంకా కోపం పెంచుకుంటుంది. భరత్‌ తనలో తాను ఆలోచించుకుంటాడు. అమ్ములు అంకిత్‌ని కాపాడటం, ‘నీ దృష్టిలో నా స్థానం ఏంటి’ అని అమ్ముల్ని తను అడిగినప్పుడు దేవుడిని చూపించడం.. ఇదంతా తలుచుకుని.. ‘అంటే అమ్ములు మనసులో అంకిత్‌ ఉన్నాడు. అంకిత్‌ ఉన్నాడంటే.. నేను లేనట్లేగా’ అనుకుంటాడు. అయితే నేను తప్పుకుని.. వాళ్లని కలిపితే సరి అనుకుంటుండగా.. భరత్‌ అంతరాత్మ అడ్డుపడుతుంది. ‘‘ఏ నమ్మకంతో వాళ్లని కలపాలనుకుంటున్నావ్‌?’’ అంటూ ప్రశ్నిస్తుంది.
కమింగ్‌ అప్‌లో..
అమ్ములు వాళ్ల ప్రేమకు గుర్తుగా పెరుగుతున్న గులాబీ మొక్క ఉన్న కుండీని తీసుకెళ్లి అంకిత్‌ ముందు పాడేస్తుంది. దాంతో.. అంకిత్‌ ఆ గులాబీ మొక్కతో వాళ్ల ప్రేమ కబుర్లు చెబుతూ ఉంటాడు. కోపంగా అంకిత్‌ చెయ్యి పట్టుకున్న అమ్ములు.. ‘‘నీ ఉద్దేశం ఏంటి?’’ అని సైగలతో అడుగుతుంది. దాంతో నవ్వుతూ.. ‘‘నువ్వు నన్ను ప్రేమిస్తున్నావ్‌.. నీ మనసులో నేను ఉన్నాను’’ అంటూ ఉంటాడు. మరిన్ని వివరాలకు రేపటి ఎపిసోడ్‌ చూడాల్సిందే. ‘మౌనరాగం’ కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.